
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 136 

23 Φεβρουάριου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 237,000 στρεμ. στη 
θέση Μπουρνιάς Περιφέρειας Κοινότητας Τιθορέας 
Ν. Φθιώτιδος. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου θεσ/νίκης στο 
Ο.Τ. μεταξύ των οδών Μακεδονίας - Μαλακάση - 
Κονδυλάκη - Καρακάση με τον χαρακτηρισμό χώ¬ 


ρου Σχολείου.. 2 

Επανακαθορισμός ορίων στον οικισμό Κοντάραινας Ν. 
Λευκάδας. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 3504 π.ε. ( 1 ) 

Κήρυξη αναδασωτέας έκτασης 237,000 στρεμ. στη θέση 
Μπουρνιάς Περιφέρειας Κοινότητας Τιθορέας Ν. Φθι¬ 
ώτιδος. 

Ο ΝΟΜΑΡΧΗΣ ΦΘΙΩΤΙΔΟΣ 
Έχοντας υπόψη: 

1. Τις διατάξεις του Ν. 3200/55 περί διοικητικής απο- 
κεντρώσεως, όπως τροποποιήθηκε και συμπληρώθηκε 
μεταγενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 


3. Τις διατάξεις του Ν. 998/79 «περί προστασίας των 
Δασών κ.λπ.» και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την 8713/22.12.1992 πρόταση του δασαρχείου Λα¬ 
μίας με την οποία προτείνεται η κήρυξη της έκτασης που 
αναφέρεται στο θέμα ως αναδασωτέας. 

6. Την 22961/85 απόφαση του Νομάρχη Φθιώτιδας 
«περί παραχώρησης αρμοδιοτήτων», αποφασίζουμε: 

Κηρύσσουμε αναδασωτέα με σκοπό την επαναδημιουρ- 
γία της δασικής βλάστησης που καταστράφηκε από παρά¬ 
νομη εκχέρσωση την 21.5.1992 και η οποία θα πραγματο¬ 
ποιηθεί με φυσική αναγέννηση και τη διατήρηση του χαρα¬ 
κτήρα της δασικής έκτασης ώστε ν’ αποκλειστεί η διά¬ 
θεση αυτής για άλλο σκοπό τη δημόσια δασική έκταση εμ- 
βαδού 237,000 στρεμ., που βρίσκεται στη θέση Μπουρ- 
νιά, 

Κοινότητας Τιθορέας και προσδιορίζεται από τα στοιχεία 
1, 2, 3, 4 .... 26, 27, 1 και έχει όρια: 

Ανατολικά: Δημόσια δασική έκταση, 

Δυτικά: Αγροτικός δρόμος, 

Βόρεια: Έκταση καλλιεργούμενη από τον Παν. θεοδώ¬ 
ρου, 

Νότια: Δημόσια δασική έκταση και αγροτικό δρόμο, 
όπως φαίνεται στο συνημμένο διάγραμμα που αποτελεί 
αναπόσπαστο μέςος της απόφασης αυτής. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Λαμία, 20 Ιανουάριου 1993 

Με εντολή Νομάρχη 
Ο Διευθυντής 
ΔΗΜ. ΤΣΟΥΤΣΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΔΠ/ΠΜ/4800 7/1424 (2) 

Τροποποίηση του ρυμοτομικού σχεδίου θεσ/νίκης στο 
Ο.Τ. μεταξύ των οδών Μακεδονίας - Μαλακάση - Κον- 
δυλάκη - Καρακάση με τον χαρακτηρισμό χώρου Σχο¬ 
λείου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923, 
όπως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47/Α), όπως 
τροποποιήθηκαν και συμπληρώθηκαν με το υπ’ αριθ. 
1018/71 Ν.Δ/γμα (ΦΕΚ 220 Α') και με την παρ. 3 του άρ¬ 
θρου 34 του Ν. 1577/85 (ΦΕΚ 210/Α). 

3. Τις διατάξεις του υπ’ αριθ. 183/1986 Π.Δ/τος (ΦΕΚ 
70/Α) και ειδικότερα το άρθρο 1 (παρ. 1). 

4. Τις υπ’ αριθ. 1436/91 και 735/92 γνωμοδοτήσεις του 
Δημοτικού Συμβουλίου Δήμου θεσ/νίκης. 


5. Την υπ’ αριθ. 665/6.10.92 γνωμοδότηση του ΣΧΟΠ 
Νομού θεσ/νίκης (38η Συνεδρία), αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου 
Δήμου θεσ/νίκης στο Ο.Τ μεταξύ των οδών Μακεδονίας - 
Μαλακάση - Κονδυλάκη - Καρακάση - Μακεδονίας με 
τον χαρακτηρισμό χώρου με στοιχεία Α-Β-Γ-Δ-Α ως χώρου 
Σχολείου, όπως ο χώρος αυτός φαίνεται στο σχετικό τοπο- 
γραφικό διάγραμμα με κλίμακα 1:500 που θεωρήθηκε 
από το Δ/ντή Πολεοδομίας και που συνοδεύει την από¬ 
φαση αυτή. 

Άρθρο 2 

1. Η παρούσα να δημοσιευθεί στην Εφημερίδα της Κυ- 
βερνήσεως. 

2. Η ισχύς της αρχίζει από την δηημοσίευση της στην 
Εφημερίδα της Κυβερνήσεως. 

Θεσσαλονίκη, 23 Νοεμβρίου 1992 

Ο Νομάρχης κ.α.α. 

Α. ΑΝΑΣΤΑΣΟΠΟΥΛΟΣ 

Αριθ. οικ. 3038 (3) 

Επανακαθορισμός ορίων στον οικισμό Κοντάραινας Ν. 

Λευκάδας. 

Ο ΝΟΜΑΡΧΗΣ ΛΕΥΚΑΔΑΣ 
Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181/Δ/85) 
περί τρόπου καθορισμού ορίων οικισμού της χώρας κατη¬ 
γορίες αυτών και καθορισμός όρων και περιορισμών δόμη¬ 
σης. 

2. Τις προτάσεις των ιδιωτών μελετητών Μηχανικών, 
στους οποίους ανατέθηκε σχετική μελέτη στα πλαίσια του 
προγράμματος των ανοικτών πόλεων που αφορούν στον 
προσδιορισμό των ορίων των υπόψη οικισμών. 

3. Τα δελτία αρχιτεκτονικής αναγνώρισης των οικισμών 
που συμπληρώθηκαν από τους προαναφερομένους μελε¬ 
τητές κατά τις υποδείξεις των σχετικών προδιαγραφών 
του ΥΧΟΠ. 

4. Την υπ’ αριθ. 3558/18.12.85 απόφασή μας για την 
κατηγοριοποίηση των οικισμών του Ν. Λευκάδας που 
έχουν πληθυσμό μέχρι 2.000 κατοίκους. 

5. Τα πληθυσμιακά στοιχεία της τελευταίας απογραφής 
του κράτους της ΕΣΥΕ. 

6. Την υπ' αριθ. 26/92 απόφαση του Κοινοτικού Συμ¬ 
βουλίου Κοντάραινας. 

7. Την υπ’ αριθ. 20/14.10.92 γνωμοδότηση του ΣΧΟΠ. 

8. Την υπ’ αριθ. 12/13.10.92 εισήγηση του ΤΠ και ΠΕ 
Λευκάδας. 

9. Το υπ’ αρ. 2100/11.9.92 έγγραφο της Δ/νσης Δα¬ 
σών, με το οποίο ζητείται να εξαιρεθεί από τα όρια του οι¬ 
κισμού τμήμα χαρακτηρισμένο ως δασικό, που εκ παρα¬ 
δρομής είχε τοποθετηθεί στο τμήμα αυτό (εντός του οικι¬ 
σμού). 

10. Τις διατάξεις του άρθρου 29α του 1558/1985, όπως 
αυτό προστέθηκε με το υπ’ αριθ. 27 άρθρο του Ν. 2081/ 
1992/Α/154, και το γεγονός ότι από τις διατάξεις της από¬ 
φασης αυτής δεν προκαλείται δαπάνη σε βάρος του κρατι¬ 
κού προϋπολογισμού, αποφασίζουμε: 

I. Επανακαθορίζουμε τα όρια του οικισμού Κοντάραινας 
Ν. Λευκάδας με στοιχεία όπως αυτά φαίνονται στο συνο¬ 
δευτικό της παρούσας σχεδιάγραμμα σε κλίμκα 1:5.000 
που αποτελεί αναπόσπαστο μέρος της απόφασης αυτής 
και συντάχθηκαν βάσει χαρτών, αεροφωτογραφιών και επί 
τόπου ελέγχου. 

11. Καθορίζουμε τους ακόλουθους Γενικούς και Ειδικούς 
όρους και περιορισμούς δόμησης. 

Α. Γ ενικοί όροι δόμησης: 

1. Εντός των ορίων του οικισμού ισχύουν οι γενικοί όροι 
δόμησης που προβλέπονται από το Π.Δ. 3.5.85 (ΦΕΚ 
181 /Δ) και εμβαδόν αρτιότητας για τον τομέα I 500 μ2 και 
για τον τομέα II 2.000 μ2. 

2. Κατά παρέκκλιση εντός των ορίων του οικισμού θεω¬ 
ρούνται άρτια τα οικόπεδα με όποιο εμβαδόν είχαν στις 
3.5.85 ημέρα δημοσίευσης του από 24.4.85 Π.Δ. 

Β. Ειδικοί όροι δόμησης: 

1. Τα κτίρια επικαλύπτονται με τετράριχτες και δίριχτες 
στέγες, από κεραμίδια βυζαντινού ή ρωμαϊκού τύπου. Η 
κλίση της κεραμοσκεπούς στέγης δεν πρέπει να είναι με¬ 
γαλύτερη από 33%. Η στέγη δεν μπορεί να προεξέχει από 
τους τοίχους περισσότερο από 0.30 μέτρα εκτός εάν κα¬ 
λύπτει εξώστες ή εισόδους. 

2. Οι εξωτερικοί τοίχοι των κτιρίων κατασκευάζονται 
από πέτρα στο ισόγειο και επιχρισμένη οπτοπλινθοδομή ή 


ξυλοκατασκευή στον όροφο ή και εξ ολοκλήρου από οπτο¬ 
πλινθοδομή. Η επίχριση θα γίνεται με τριπτά ασβεστοσι- 
μεντοκονιάματα. Για τον χρωματισμό των όψεων χρησιμο¬ 
ποιούνται υδροχρώματα ή πλαστικά χρώματα σε χρωματι¬ 
σμούς όχι έντονους. 

Όταν η τοιχοποιία είναι λίθινη μπορεί να μείνει και ανε- 
πίχριστη. 

3. Τα ανοίγματα των όψεων (θύρες - παράθυρα) επι¬ 
βάλλεται να ακολουθούν τα παραδοσιακά πρότυπα σε ότι 
αφορά τη θέση, τη μορφή και τις συνηθισμένες αναλογίες 
και διαστάσεις. 

Τα κουφώματα επιβάλλεται να είναι ξύλινα, ταμπλα- 
δωτά καρφωτά ή περσιδωτά (γερμανικού ή γαλλικού τύ¬ 
που) με υαλοστάσια (τζαμιλίκια) που χωρίζονται σε ορθο¬ 
γώνια πλαίσια με την βοήθεια υποδιαιρέσεων (καϊτιών). 

Τα ανοίγματα των καταστημάτων πρέπει να είναι περιο¬ 
ρισμένων διαστάσεων και τα κουφώματα να είναι ανάλο¬ 
γης κατασκευής και μετά ίδια υλικά με τα υπόλοιπα κου¬ 
φώματα του κτίσματος ή και από σίδερο. 

Απαγορεύονται οι αλουμινοκατασκευές κάθε είδους. 

Όλα τα εξωτερικά κουφώματα κάθε κτιρίου επιβάλλε¬ 
ται να έχουν ενιαίο χρωματισμό. 

Οι χρωματισμοί των κουφωμάτων πρέπει να γίνονται σε 
μονόχρωμους τόνους των παραδοσιακών χρωμάτων. 

4. Επιτρέπεται η κατασκευή ανοικτών εξωστών σε πρό¬ 
βολο ή σε εσοχή εντός του κτιρίου (πόντζο) οι οποίοι καλύ¬ 
πτονται με στέγη σύμφωνα με τα παραδοοικά πρότυπα 
καθώς και η κατασκευή παραδοσιακών κλειστών εξωστών 
(λούτζο). 

Η στέγη του ανοικτού εξώστη αποτελεί φυσική συνέχεια 
της στέγης του κτιρίου και στηρίζεται πάνω σε κάθετους 
ξύλινους στυλοβάτες. 

Οι ανοικτοί εξώστες όταν είναι σε πρόβολο κατασκευά¬ 
ζονται από ξύλο και μπορούν να στηρίζονται σε ξύλινα 
υποστυλώματα ή και σε ξύλινα κεφαλοκόλονα σύμφωνα 
με τα παραδοσιακά πρότυπα της περιοχής. 

Επίσης από ξύλο κατασκευάζονται και φέρονται στοι¬ 
χεία της στέγης των ανοικτών εξωστών όπως και τα κιγλκι- 
δώματα που τους περιβάλλουν. Δεν επιτρέπονται γωνια¬ 
κοί εξώστες σε πρόβολο και εξώστες καθ’ όλο το μήκος 
της όψης. Το πλάτος ανοικτού εξώστη σε πρόβολο δεν 
μπορεί να είναι μεγαλύτερο από 1,20μ. ενώ το πλάτος 
κλειστού εξώστου δεν μπορεί να είναι μεγαλύτερο από 
0,80μ. 

Κιγκλιδώματα εξωστών και εξωτερικών κλιμάκων σι¬ 
δηρά παραδοσιακά ελαιοχρωματισμένα. Περίφραξη με λι- 
θιά ή άλλο παραδοσιακό υλικό. Σε περίπτωση χρωματί- 
σματος θα ακολουθηθούν τα υλικά και οι χρωματισμοί της 
όψεως. 

Επί πλέον επιβάλλεται η τήρηση όλων των ενδείξεων 
του δελτίου αρχιτεκτονικής αναγνώρισης. 

III. α) Πριν από οποιαδήποτε κατάτμηση οικοπέδων 
εντός των ορίων του οικισμού θα πρέπει να θεωρείται το 
σχετικό τοπογραφικό διάγραμμα από το ΤΠ και ΠΕ της Νο¬ 
μαρχίας, ώστε να εξασφαλίζεται η συνέχεια των υπαρχό¬ 
ντων κοινοχρήστων χώρων και η δημιουργία νέων κοινο¬ 
χρήστων χώρων, σύμφωνα με τα οριζόμενα στις διατάξεις 
της παραγράφου 1 του άρθρου 6 το από 24.4.85 Δ/τος, 

β) να εξασφαλίζεται οπωσδήποτε η συνέχεια των υφι¬ 
σταμένων ή εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 
24.4.85 (ΦΕΚ 181/Δ/3.5.85). 

Η απόφαση και το διάγραμμα που τη συνοδεύουν σε κλί¬ 
μακα 1:5.000 θα αναρτηθούν επί δεκαπενθήμερο στα 
γραφεία του ΤΠ και ΠΕ Ν. Λευκάδας, αμέσως μετά από τη 
δημοσίευση της απόφασης στην Εφημερίδα της Κυβερ- 
νήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 3 Νοεμβρίου 1992 
Η Νομάρχης 
ΑΓΓΕΛΑ ΑΒΟΥΡΗ 







